Goude bezañ bet e penn polis milourel Tokyo, e 1935, Tojo a zo bet staliet e Manchouria, e penn ar servijoù an urzh milourel. Lakaet eo bet e penn Kempetei ar ch/Kantogun (anvet ivez arme Kwantung) e bris-stad ar Manchukuo (ur stad lakaet e plas ha mestroniet gant ar japaniz). Hag e 1937, e voe lakaet e penn strollad renañ arme achubañ ar Manchukuo. Er memes bloavezh, e-pad aloubidigezh Bro-Sina gant ar Japaniz, e teuas a-benn da sikourat soudarded japanat gant div rann eus e arme, e-barzh ranvro Pekin. Un darvoud hag a blijo dezhañ lakat war-wel e pad e vuhez politikel. E 1938, asantiñ a ra ar charg a is-ministr ar brezel. Er charg-mañ, etre 1938 ha 1940, e voe un enseller eus ar aer-lu japanat. E voe ivez e penn eus ar servijoù-kuzh japanat, a-raok hag e-pad an Eil brezel bed. Ha derchel a reas daremredoù gant Koki Hirota, penn ar gevredigezh kuzh an Erevent Du.